Der skal skæres ned på personalet ved militæret i Hjørring, oplyser DR Nordjylland.

Forsvarets Personeltjeneste planlægger at reducere med godt 80 stillinger i Hjørring. Derudover forsvinder der også stillinger andre steder, fordi strukturen bliver lavet om i en stribe andre afdelinger. Men det bliver antalmæssigt ikke det store antal arbejdspladser, oplyser Pernille Reuter Eriksen, der er stabschef i Forsvarets Personeltjeneste. - Men det betyder ikke, at der skal afskediges 80-90 personer i personalefunktioner i Hjørring, siger hun. Vi forventer på forskellig vis at kunne begrænse afskedigelserne til cirka en trediedel, oplyser stabschefen. Det skal ske ved at holde igen med nyansættelser, med tilbud om frivillig fratræden og så får en del af de ansatte i Hjørring også tilbud om at arbejde et andet sted. - Men vi har ikke detaljerne på plads. Det tager vi fat på i sammen med vores samarbejdsudvalg, og først til maj har vi et mere præcist overblik over, hvor mange medarbejdere vi skal afskedige, siger Pernille Reuter Eriksen.